User:Ayaa-onlyone/sandbox

اولا:امي وابي:هم اكتر اتنين بحبوني في الدنيا وعملو عشاني حاجات كتير وضحو كتير واكتر اتنين بهتمو بي وبكل تفاصيل حياتي''' '''هم عصبيين شديد،وبهتمو بأدق التفاصيل في اي حاجه،بس انا بشوف ورا عصبيتم حب وحنيه شديده ->انهم تعبو شديد معانا،وربونا احسن تربيه وعلمونا احسن تعليم،يارب تحفظم وتسعدم دنيا واخره. ثانيا:من اهلي: حبوبه زينب،ام امي،جدو حاج احمد(زوجها)لم اتوفى كان اغلب اولادا صغار،وهم اصلا ماشاء الله كتار،ماخلت ولا واحد منهم يحس بانه ناقصاه حاجه،قامت بدور الام والاب والصديق،واسي كلهم الثا:اصدقائي:انا بشوف انه الصداقه احلى علاقه ودايما مابتخلى عن اصحابي ابدا،يمكن عندي اصحاب كتار بس شويه منهم اثرو علي واتغيرت بسببم،منهم: ريان،صاحبتي من الروضه،نحن اساسا كنا شله ومااتفارقنا ابدا،حتى في الثانوي مااتوزعنا مع بعض بس الاغلبيه كانو في امدرمان شرق فالمادخلوها حولو شان نكون مع بعض،لحدي اسي مافارقت صحباتي ديل،بس علاقتي بيهم خفت شويه،وريان الوحيده اللي علاقتي بيها مع الزمن بتقوى وبتزيد،دايما بتكون موجوده معاي ووقت مااحتاجا بلقاها،ابدا ماحسستني اني وحيده،ودايماهي البتجمع شلتناالقديمه عشان نطلع مع بعض ونتلاقى،يعني هي المحافظه على صداقتنا الطاهر عبد الله(كبك)،يمكن الحاجه دي ماظاهره لكن هو اكتر واحد من اصحابي في الجامعه بعزه وبحترمه،وهو بيستاهل اكتر من كده،كل اسراري عنده وهو اثبت لي انه بستاهل الثقة دي صداقتنا مابس ونسه وضحك بالعكس احترام متبادل،لدرجة انه صاحب امي ومرات بضرب ليها هي يتونس معاها وانا اسمعم بس، كبك اخوي ورب اخ لك لم تلده امك. هنيده عبد القادر،لم كنت برلومه كان عندي شله غير الاسي دي،كنت بحاول بكل الطرق اخليهم معاي وفي اي حاجه كنت اول زول بقيف معاهم،وكلهم لم بالجد احتجتهم مالقيتم الا هي مااتخلت عني ابدا،يمكن ماباين لانه مابنقعد مع بعض كتير،لكن هي بالجد صاحبتي واختي، بتفهم من عيوني اذا كنت فرحانه ولا زعلانه،باقي شلتنا في منهم ناس معاي ولم تشوفم معاي تقول ديل احسن اصحاب،لكن الحقيقه اني ماحاسه بوجودم ابدا وهم مابقو لي زي مااتمنيت،الظاهر اني اخترت غلط. الكلام ال ح اقولو اسي ده مامجامله ليك انا قاصداه كله احمد الصيني،احمد من اصحابي الجداد،هو انسان متفوق على نفسه طموح في دراسته،حاليا بقرا وبشتغل،لم اتكلم معاه بتفاءل وبشوف الدنيا بالجد حلوه لانه انسان فاهم وواثق بالله ورحمته وبنقل الثقه دي لاي زول مهموم او زهجان من حاجه،الناس الانا مصاحباهم اسي وبقعد معاهم يوميا علاقتي بيهم قبله ماكانت قويه كده هو الجمعنا،مع انه بعمل شويه حاجات ماعاجباني استاذه اسماء،كانت استاذتي في الثانوي ومشرفة فصلي في سنه تالته،وهي امي في المدرسه كنت لم احتاج اي حاجه بمشي ليها هي بس،كل الاساتذه كانو اصحابنا وكويسين معانا لكن هي special ،ماكانت مهتمه بمادتا بس كانت مهتمه بمستوى طالباتا في كل المواد،ومابس الدراسه بتهتم بصحتنا ونفسيتنا،بتذكر مرت فتره كنت فيها مابقدر اقرا وزهجانه من نفسي،مع اني ماكلمتها هي لاحظت،وقعدت معاي وادتني اجازه يومين قالت لي ارتاحي شويه وارجعي،واذا قلت ليها في حاجه مافاهماها ممكن تمشي معاي البيت وتفهمني برواقه من غير مقابل،ابدا ماح انساها وح افضل احبها دايما،مع انه من فتره ماقادره اتواصل معاها ياريت كل المعلمين زيها. ماعارفه اذا الشخصيات تمت ولا لا لكن ممكن نتكلم عن اية انا عارفه كويس عيوبي قبل مميزاتي،بحاول اكون قويه لكن اي حاجه بتأثر علي مهما كانت،احيانا بكون غبيه شديد واحيانا بجيني ذكاء لدرجة بستغرب من نفسي،صبوره ومخلصه بحافظ على اصحابي شديد ومابخسر زول الا هو براه يتخلى عني،لكن زعلي كعب شديد خصوصا لم اكون ضحيت عشان زول وهو باعني عشان مصلحته مستواي الاكاديمي عادي،والسنه دي كان كعب،لكن عندي رغبه اني اكون كويسه في مجالي،لاني بحبه ودخلته عن رغبهBold text.